kardosdrur/scandi-wiki huggingface dataset:
John Hilbard

John Hilbard f. John Hilbert Larsen (født 14. maj 1923 i Køge, død 10. marts 2001) var en dansk filminstruktør, filmklipper, producer og manuskriptforfatter, der er bedst kendt som manden bag Sengekantsfilmene.

Filmografi som instruktør 
 Walter og Carlo - yes, det er far (1986)
 Suzanne og Leonard (1984)
 Firmaskovturen (1978)
 Sømænd på sengekanten (1976)
 Hopla på sengekanten (1976)
 Der må være en sengekant (1975)
 Romantik på sengekanten (1973)
 Motorvej på sengekanten (1972)
 Rektor på sengekanten (1972)
 Tandlæge på sengekanten (1971)
 Mazurka på sengekanten (1970)
 Min kones ferie (1967)

Eksterne henvisninger 
 
 

Filminstruktører fra Danmark
Personer fra Køge
David Strickland

David Gordon Strickland Jr. (14. oktober 1969 – 22. marts 1999) var en Amerikansk skuespiller, bedst kendt for sin rolle som musik-rapporteren Todd Styles i komedie serien Susan, Sød og single.

Tidlig liv 
Strickland blev født i Glen Cove, Long Island, New York. Han flyttede til Princeton, New Jersey, med sin familie før han selv flyttede til Californien.

Karriere 
Hans tidlige roller i 1990’erne inkluderede Dave’s World, Roseanne, Sister Sister og Vild med Dig. Han havde også en rolle i filmen Forces of Nature med Ben Affleck og Sandra Bullock, som fik premiere omkring tidspunktet for hans død. 
Strickland var maniodepressiv og havde en fortid med misbrug af stoffer og alkohol. 
Han blev arresteret i oktober 1998 for kokainbesiddelse, erklærede sig skyldig i december og fik 36 måneders betinget fængsel og beordret i behandling for sit misbrug.
Han skulle være mødt i retten den dag, han døde. 

Strickland tjekkede ind på Oasis Motel i Las Vegas i de tidlige timer af den 22. marts 1999. 
Han drak flere flasker øl og hængte sig selv med et lagen spændt fast til en bjælke i loftet. Hans lig blev fundet af en ansat på hotellet. Strickland blev kun 29 år gammel. 

Han efterlod sig intet selvmordsbrev, og forskellige narkotika blev fundet på værelset. 
Retsmedicineren skrev i sin rapport, at Stricklands krop bar mærker fra tidligere selvmordsforsøg. Han var kæreste med skuespilleren Tiffani-Amber Thiessen, da han døde. 

Efter megen diskussion besluttede producerne af "Susan, Sød og single" at håndtere Stricklands død ganske simpelt. Todd mødte bare ikke op på arbejde en dag. Da Susan, spillet af Brooke Shields, ringede til ham, vibrerede hans bipper på hans skrivebord. Susan bruger dagen på at lede efter Todd og lærer mange nye ting om ham. Da episoden slutter, får Susan og medarbejderne besøg af politiet. 
Todd’s skæbne forbliver ufortalt overfor seerne. 

Gennem episoden var der interviews med de andre fra serien, der fortalte om deres forhold til Strickland.

Eksterne henvisninger 
 

Personer der har begået selvmord
Skuespillere fra USA
Personer fra New York
Nicolai Wilhelm Gedde

Nicolai Wilhelm Gedde (27. december 1779 i Fredrikstad i Norge – 31. maj 1833) var en dansk officer.

Han var søn af generalmajor Hans Christopher Gedde, blev født i Fredriksstad i Norge 27. december 1779 og udnævntes, efter at have stået som kadet i underofficers nummer ved søndenfjældske hvervede Infanteriregiment, til fændrik à la suite ved regimentet 1790. Han blev virkelig fændrik 1791, sekondlieutenant 1796, premierløjtnant 1800 og forsattes 1804 som sådan til Ingeniørkorpset. Efter i 1805 at være udnævnt til virkelig ingeniørkaptajn ansattes han fra 1808 i Trondhjem, og da han forblev i Norge efter sammes adskillelse fra Danmark, udslettedes han af armeens lister 1814, men fik dog 1815 afsked i nåde af dansk tjeneste. I den norske hær avancerede han til ingeniørmajor i 1814 og udnævntes 1818 til oberstløjtnant i Ingeniørkorpset, der samme år erholdt navn af den kgl. norske Ingeniørbrigade.

1820-32 var han medlem (fra 1822 formand) i Hovedmatrikuleringskommissionen. Han udnævntes i 1825 til oberst i Armeen, 1832 til chef for Ingeniørbrigaden og samme år til generalmajor. Han døde 31. maj 1833.

25. februar 1811 blev han gift med Juliane Frederikke Margrethe Kleist (f. 2. december 1781 d. 22. maj 1861), datter af kammerherre Frederik Kleist og Margrethe f. Schubart. Med hende havde han 4 børn.

Kilder 
 Dansk Biografisk Leksikon

Officerer fra Norge
Ingeniørofficerer fra Danmark
Personer i Den Dansk-Svenske Krig 1808-1809 fra Danmark-Norge
Personer i Dansk Biografisk Leksikon
Bremen-klassen

Bremen-klassen (eller Type 122) er en efterhånden aldrende fregat-klasse i den tyske flåde. Klassen er i færd med at blive afløst af Baden-Württemberg-klassen. Hovedopgaven var for klassen i en eventuel konflikt at eskortere konvojer over Atlanterhavet og beskytte disse mod fjendtlige ubåde. Til trods for at have antiubådskrigsførelse (ASW) som kerneområde er klassen aldrig blevet udrustet med en VDS eller TASS. Klassen var, da den blev introduceret, nyskabende i den tyske flåde da de var de første skibe der var i stand til at medbringe egne helikoptere.

Skibene i Bremen-klassen udgør den 4. tyske fregateskadre (4. Fregattengeschwader) og er baseret i Marinestützpunkt Heppenser Groden nær Wilhelmshaven. Alle skibene i klassen er navngivet efter tyske by- og delstater samt byer.

Galleri

Referencer

Eksterne links 
 Deutsche Marine: Bremen-klassen (tysk)
 Naval-technology: Bremen-klassen (engelsk)

Krigsskibe fra Tyskland
Tysklands militær
Fregatter
John Candy

John Franklin Candy (født 31. oktober 1950, død 4. marts 1994) var en canadisk komiker og skuespiller, der bl.a. spillede med i film som Planes, Trains and Automobiles, Uncle Buck og Blues Brothers.

Opvækst og karriere 
Candy blev født i Newmarket, Ontario, som søn af Evangeline Aker og Sidney James Candy, der gav skuespilleren en romerskkatolsk opvækst.

Candys første rolle var en ikke-krediteret rolle i filmen Class of '44 fra 1973, og den robuste skuespiller fortsatte i tre år med at optræde i mindre lavbudgets produktioner. Hans TV-gennembrud kom i 1976, da han blev medlem af Torontos gren af The Second City og opnåede stor popularitet i det nordamerikanske.

I 1980 begyndte Candy at opnå roller i større amerikanske film, startende med Steven Spielbergs 1941 (1979) og en birolle som Burton Mercer i kultkomedien Blues Brothers (1980). Et mindre gennembrud som den sympatiske kadet Dewey Oxberger i 1981-hittet Stripes fulgte i kølvandet sammen med flere mindre roller i bl.a. National Lampoon's Vacation. Hans egentlige gennembrud kom dog i den romantiske komedie Splash, hvor han bl.a. spiller over for en ung Tom Hanks.

En af Candys mest bemærkelsesværdige roller kom i 1987, da han indtog rollen som den elskelige Del Griffith i John Hughes' Planes, Trains and Automobiles, som var en af årets mest roste film. Derudover medvirkede den canadiske skuespiller bl.a. i The Great Outdoors, Armed and Dangerous og Uncle Buck.
 
90'erne bød ikke på samme succes for Candy som 80'erne, men komikeren medvirkede dog i succes'er som Cool Runnings (1993), Home Alone (1990) og The Rescuers Down Under (1990) samt gav liv til en sjælden dramatisk rolle i Oliver Stones JFK.

Desværre sloges Candy med overvægt det meste af sit voksne liv, og især i de sene 80'ere og tidlige 90'ere tog komikeren et større antal kilo på. I det sidste år af Candys liv, prøvede han dog at forbedre sit helbred ved bl.a. at stoppe med at ryge og tabe sig i vægt. Under filmoptagelserne til komedien Wagons East døde John Candy dog midt om natten i en alder af 43, da den store komiker fik et hjerteanfald, mens han sov. Candy er begravet på Holy Cross Cemetery i Culver City, Californien.

Wagons East blev filmet færdig med en stunt-double og var dedikeret til John Candy, ligesom Michael Moores Canadian Bacon, som Candy også nåede at færdiggøre inden sin død. Derudover er Blues Brothers 2000 også dedikeret til Candy.

Udvalg i filmografi 
 Wagons East (1994)
 Cool Runnings (1993)
 JFK (1991)
 Masser af modgang (1991)
 The Rescuers Down Under (1990)
 Home Alone (1990)
 Uncle Buck (1989)
 The Great Outdoors (1988)
 Planes, Trains and Automobiles (1987)
 Spaceballs (1987)
 Armed and Dangerous (1986)
 National Lampoon's Vacation (1983)
 Stripes (1981)
 The Blues Brothers (1980)

Eksterne henvisninger

Referencer 

Filmskuespillere fra Canada
Komikere fra Canada
Canadiere i 1900-tallet
Chevy Chase

Cornelius Crane “Chevy” Chase (født 8. oktober 1943) er en amerikansk komiker, manuskriptforfatter, skuespiller og tidligere talkshow-vært, bedst kendt for komediefilmene om familien Griswold og deres skøre ferier i Fars Fede Ferie-serien.

Udvalgt filmografi 
 Røven fuld af penge (1980)
 Fars fede ferie (1983)
 Fars frygtelige feriedage (1985)
 Vi er spioner (1985)
 Fletch - hva' var navnet? (1985)
 De kom, de så, de løb! (1986)
 Røven fuld af penge 2 (1988)
 Funny Farm (1988)
 Fars fede juleferie (1989)
 Fletch vender tilbage (1989)
 Masser af modgang (1991)
 Den usynlige mands erindringer (1992)
 Fars fede Las Vegas ferie (1997)
 Community (2009)

Eksterne henvisninger 

 

Filmskuespillere fra USA
Komikere fra USA
Emmy-vindere
Personer fra New York
Fars fede ferie

Fars fede ferie er en amerikansk komediefilm fra 1983 instrueret af Harold Ramis efter manuskript af John Hughes. Filmen har Chevy Chase, Beverly D'Angelo, Anthony Michael Hall og Dana Barron i hovedrollerne som familien Griswold der begiver sig ud på en bilferie til forlystelsesparken Walley World i Los Angeles, California. Filmen blev efterfulgt af hele tre andre, alle om familien Griswolds ferier og alle med Chevy Chase og Beverly D'Angelo i rollerne som forældrene.

Medvirkende 
 Chevy Chase
 Beverly D'Angelo
 Imogene Coca
 Randy Quaid
 Anthony Michael Hall
 Dana Barron
 Eddie Bracken
 Brian Doyle-Murray
 Miriam Flynn
 James Keach
 Eugene Levy
 John Candy
 Christie Brinkley
 Jane Krakowski

Eksterne Henvisninger 
 

Amerikanske film fra 1983
Komediefilm fra USA
Film instrueret af Harold Ramis
Engelsksprogede film
Johan Frederik Lindencrone

Johan Frederik Lindencrone (24. april 1746 – 4. juni 1817) var en dansk kammerherre.

Johan Frederik Lindencrone var søn af etatsråd Christen Lindencrone blev født på Gjorslev, blev hofjunker 1766, etatsråd 1774 og kammerherre 1780.

Efter faderens død tiltrådte han stamhuset Gjorslev, men opnåede 1791 bevilling til at ombytte stamhuset med en fideikommiskapital og solgte derpå 1793 Gjorslev og stamhusets øvrige hovedgårde til Jacob Brønnum Scavenius.
  
Lindencrone havde en del interesse for adelshistorie og genealogi; han var fra 1777 medlem af det genealogisk-heraldiske Selskab og 1798-1803 dette selskabs forstander. Han blev 1810 medlem af Det kongelige danske Selskab for Fædrelandets Historie.

Hans oversættelse af brødrene Grimms folkeeventyr udkom efter hans død (1823) og blev oftere udgivet på ny. 

På titelbladet er den danske oversættelse af brødrene Grimms Eventyr bind 1 (1823) tillagt kammerherre Johan Frederik Lindencrone. Oversættelsen udkom i 13 oplag til 1906. Den oversættelse som Lindencrone foretog til brug for sine børnebørn var imidlertid baseret på den tyske førsteudgaves bind 1, der udkom i Berlin i 1812. I 1819 udsendte brødrene Grimm en stærkt revideret andenudgave. Det er denne andenudgave, som blev brugt til oversættelsen fra 1823. Nyoversættelsen blev foretaget af Lindencrones datter, Louise Hegermann-Lindencrone, der lod sin afdøde fader få æren for oversættelsen.
Johan Frederik Lindencrone døde i København som sin slægts sidste mand, thi af de 6 børn, som hans hustru, Bolette Marie født Harboe (født 21. februar 1750, gift 13. maj 1768, død 1. juni 1800), datter af biskop Ludvig Harboe, havde skænket ham, blev kun en datter voksen. Hun blev gift med generalløjtnant Johan Henrik Hegermann og er stammoder til slægten Hegermann-Lindencrone.

Kilder 
 Thomas Hansen Erslew, Almindeligt Forfatterlexicon for Kongeriget Danmark med tilhørende Bilande fra 1814.

Noter 

Godsejere fra Danmark
Johan Frederik
Oversættere fra Danmark
Danskere i 1700-tallet
Danskere i 1800-tallet
Personer i Dansk Biografisk Leksikon
Kammerherrer fra Danmark
Dansksprogede forfattere fra Danmark
Roscoe Lee Browne

Roscoe Lee Browne (2. maj 1922 – 11. april 2007) var en amerikansk skuespiller. Han lagde stemmer til flere film bl.a. Babe - den kække gris.

Filmografi (i udvalg) 

 1988 Oliver & Co.
 1995 Babe - den kække gris
 2002 Skatteplaneten

Eksterne henvisninger 
 

Skuespillere fra New Jersey
Tegnefilmsdubbere fra USA
Teit Ritzau

Teit Ritzau (født 12. oktober 1956) er en dansk udstillingsarrangør og erhvervsleder, der har produceret op mod 300 udstillinger i ind- og udland. Han fik sit gennembrud i 1980'erne med udstillinger om dinosaurer og hologrammer.

Ritzau er oprindelig uddannet læge i 1983 og manuskriptforfatter fra Den Danske Filmskole i 1987, men har fokuseret på produktion af udstillinger efter at han i 1986 stod bag en succesfuld holografisk udstilling i Tivoli. Han har dog også lavet film.

Han stod bag udstillingen om H.C. Andersen i 2005.

I 2009 gennemførte han udstillingen: Gustav Klimt – In serch of the "Total Artwork" – en af de største og mest populære kusntudstillinger arrangeret i Asien til dato. Undover dette arbejder han genem selskabet TTV med et større Tintin project der skal åbne samtidig med Steven Spielberg's store Tintin Film projekt i 2011.

Eksterne henvisninger 
 

Erhvervsfolk fra Danmark
Filminstruktører fra Danmark
Club Atlético Peñarol

Club Atlético Peñarol (normalt bare kendt som CA Peñarol, fra italiensk by Pinerolo) er en uruguayansk fodboldklub fra hovedstaden Montevideo. Klubben spiller i landets bedste liga, Primera División Uruguaya, og har hjemmebane på stadionet Estadio Centenario, der også er Uruguays landsholds hjemmebane. Klubben blev grundlagt den 28. september 1891, og har siden da vundet nok titler til uden problemer at blive rangeret som den mest succesfulde klub i både Uruguay og hele Sydamerika. Det er blevet til intet mindre end 47 uruguayanske mesterskaber, fem gange har man vundet Copa Libertadores og tre gange Intercontinental Cup.

CA Peñarols største rivaler er Nacional, en anden Montevideo-klub.

Titler 
 Uruguayansk Liga (47): 1900, 1901, 1905, 1907, 1911, 1918, 1921,  1928, 1929, 1932, 1935, 1936, 1937, 1938, 1944, 1945, 1949, 1951, 1953, 1954, 1958, 1959, 1960, 1961, 1962, 1964, 1965, 1967, 1968, 1973, 1974, 1975, 1978, 1979, 1981, 1982, 1985, 1986, 1993, 1994, 1995, 1996, 1997, 1999, 2003, 2009-2010, 2012-2013

 Copa Libertadores (5): 1960, 1961, 1966, 1982 og 1987

 Intercontinental Cup (3) 1961, 1966 og 1982

Kendte spillere 
  Carlos Aguilera
  Antonio Alzamendi
  Pablo Bengoechea
  Carlos Diogo
  Fabián Estoyanoff
  Alcides Ghiggia
  Pablo Forlán
  Federico Magallanes
  Paolo Montero
  Walter Pandiani
  Diego Pérez
  Juan Alberto Schiaffino
  Darío Silva
  Obdulio Varela
  Marcelo Zalayeta
  Pablo Gabriel García
  Jorge Barrios
  Fernando Morena
  Juan Manuel Peña
  Elias Figueroa
  Leônidas da Silva
  José Luis Chilavert

Danske spillere 
  Ingen

Eksterne henvisninger 
Klubbens officielle hjemmeside

Etableret i 1891
Fodboldklubber i Montevideo
Else-Merete Ross

Else-Merete Ross, født Helweg-Larsen (27. februar 1903 i København – 1. marts 1976 smst) var en dansk gymnasielektor og politiker for Det Radikale Venstre. Else-Merete Ross var i sin samtid kendt som forkæmper for minoriteterne, specielt de homoseksuelle og hun var en markant debattør i samfundsdebatten.

Hun var datter af overretssagfører Albert Helweg-Larsen (1876-1952) og Berta Amalie Meincke (1881-1965) og søster til Jørgen Helweg-Larsen og Niels Helweg-Larsen.

I 1950 stillede hun op til Folketinget for Det Radikale Venstre, men det var først fra 1960 at hun blev valgt og dér overtog hun folketingsmandatet efter Kirsten Gloerfelt-Tarp i Østre Storkreds.

Else Merete Ross var gift med retsfilosoffen Alf Ross, med hvem hun fik børnene Strange, Lone og Ulrik.

Eksterne henvisninger 
 
 Else-Merete Ross i Dansk Kvindebiografisk Leksikon 

Tidligere folketingsmedlemmer fra Det Radikale Venstre
Folketingsmedlemmer i 1960'erne
Folketingsmedlemmer i 1970'erne
Personer i Kraks Blå Bog (afdøde)
Lærere fra Danmark
Personer i Dansk Kvindebiografisk Leksikon
Personer i Dansk Biografisk Leksikon
Slægten Helweg-Larsen
HIStory/Ghosts

"HIStory/Ghosts" er en single fra Michael Jacksons album Blood on the Dance Floor.
I den tilhørende musikvideo kan man  se Michael Jackson i et kæmpe stort og uhyggeligt slot.

Sange af Michael Jackson
Club Nacional de Football

Club Nacional de Football (normalt bare kendt som Nacional) er en uruguayansk fodboldklub fra hovedstaden Montevideo. Klubben spiller i landets bedste liga, Primera División Uruguaya, og har hjemmebane på Estadio Gran Parque Central. Klubben blev grundlagt den 14. maj 1899, og har siden da vundet 49 uruguayanske mesterskaber. Tre gange har man vundet Copa Libertadores og tre gange Intercontinental Cup.

Nacionals største rivaler er Peñarol, en anden Montevideo-klub.

Titler 
 Uruguayansk Liga (49): 1902, 1903, 1912, 1915, 1916, 1917, 1919, 1920, 1922, 1923, 1924, 1933, 1934, 1939, 1940, 1941, 1942, 1943, 1946, 1947, 1950, 1952, 1955, 1956, 1957, 1963, 1966, 1969, 1970, 1971, 1972, 1977, 1980, 1983, 1992, 1998, 2000, 2001, 2002, 2005, 2005-06, 2008-09, 2010-11, 2011-12, 2014-15, 2016, 2019, 2020, 2022

 Copa Libertadores (3): 1971, 1980 og 1988

 Intercontinental Cup (3): 1971, 1980 og 1988

 Copa Interamericana (2): 1972 og 1989

 Recopa Sudamericana (1): 1989

Kendte spillere 

  Nelson Abeijón
  Sebastián Abreu
  Carlos Aguilera
  Atilio Ancheta
  José Leandro Andrade
  Luis Artime
  Wilmar Cabrera
  Héctor Castro
  Pedro Cea
  Sebastián Coates
  Sebastián Fernández
  Daniel Fonseca
  Jorge Fucile
  Schubert Gambetta
  Diego Godín
  Álvaro González
  Gianni Guigou

  Hugo de León
  Nicolás Lodeiro
  Diego Lugano
  Ildo Maneiro
  Sergio Martínez
  Andrés Mazali
  Fernando Muslera
  José Nasazzi
  Fabián O'Neill
  Aníbal Paz
  Julio Pérez
  Pedro Petrone
  Rodolfo Pini
  José Pintos Saldanha
  Conduelo Píriz
  Álvaro Recoba

  Emilio Recoba
  Rodolfo Rodríguez
  Ángel Romano
  Héctor Scarone
  Zoilo Saldombide
  Ruben Sosa
  Luis Suárez
  Eusebio Tejera
  Antonio Urdinarán
  Santos Urdinarán
  Julio Dely Valdes
  Waldemar Victorino
  Sebastián Viera
  Tabaré Viudez
  Pierre Webó
  Alfredo Zibechi

Danske spillere 
  Ingen

Eksterne henvisninger 
Klubbens officielle hjemmeside

Etableret i 1899
Fodboldklubber i Montevideo
Braunschweig-klassen

Braunschweig-klassen (også kaldet Type K130) er Tysklands nye korvet. Deutsche Marine har bygget disse til at, på sigt, erstatte missilfartøjerne af Gepard-klassen. Skibene er bygget med stealth teknologi, så de giver mindst muligt udslag på radar samt en minimal akustisk samt termisk signatur, hvilket gør det sværere at detektere. Braunschweig-klassen er bygget med en en helipad der er stor nok til at mellemstore helikoptere såsom NHI NH90 kan lande, men hangaren der forefindes på skibene er for lille til at kunne huse en almindelig helikopter. Den kan derimod holde 2 af den tyske flådes nye små UAV, Camcopter S-100.

Braunschweig-klassen indgår i den tyske 1. Flotille (Einsatzflotille 1) hvor den udgør 1. Korveteskadre (1. Korvettengeschwader) med base i Marinestützpunkt Warnemünde.

Fejl og mangler 
Skibenes nyudviklede letvægtsgear har vist sig at være svært fejlbehæftede. Indtil den Schweiziske underleverandør (MAAG fra Winterthur), der er ansvarlig for gearingen får afhjulpet de problemer der har vist sig efter kommandohejsningen på de to første korvetter i klassen, vil den tyske flåde ikke tage imod de tre resterende skibe. De, og de to der allerede er modtaget af flåden, ligger langs kaj indtil problemerne er løst. Klassen var forventet indgået i aktiv tjeneste mellem maj 2007 og februar 2009, men forventes nu først fuldt operativ i løbet af 2013.

I 2011 godkendte den tyske flåde de to leverede enheder F260 Braunschweig og F261 Magdeburg til operativ brug. Den tredje enhed, F263 Oldenburg, modtog den tyske flåde den 21. januar 2013 - cirka 6 år efter den blev søsat. Endnu en enhed hejste kommando den 28. februar 2013 og den 21. marts 2013 fulgte den sidste enhed, dermed er alle enhederne nu operative efter års forsinkelser.

Skibe i klassen

Galleri

Referencer

Eksterne links 

 Deutsche Marine: Braunschweig-klassen 
 Schnellbooot.net: Braunschweig-klassen  
 Deutsches Maritimes Kompetenz Netz  
 Freundeskreis Schnellboote Korvetten  

Krigsskibe fra Tyskland
Korvetter
Jomfru Ane (album)

Jomfru Ane er titlen på Jomfru Ane Bands første album, som pga. coverbilledet fik tilnavnet "Brødristeren". Det blev indspillet i Sweet Silence Studio i oktober-november 1976, og udkom på DEMOS i 1977 (DEMOS-35). Albummet blev oprindeligt udsendt som LP og blev genudsendt som CD i 2010 som en del af bokssættet Dansk Rock Historie 1965-1978. 

Numrene på albummet er primært skrevet af søstrene Rebecca og Sanne Brüel samt Claus Flygare.

Numre

Side 1
 "Normalrock" 2:15 (R. Brüel/C. Flygare)
 "Den Stumme Lakaj" 2:59 (R. Brüel/C. Flygare)
 "Balladen Om A-kraft" 4:35 (R. & S. Brüel/C. Flygare)
 "Propaganda Maskinen" 2:55 (S. Brüel/C. Flygare)
 "Ekspertrag" 2:19 (S. Brüel/C. Flygare)
 "Reaktionen Marcherer" 3:44 (R. & S. Brüel/C. Flygare)
 "Bo's Drømmesang" 2:15 (S. Brüel/C. Flygare)

Side 2
 "Plutonium" 3:42 (R. Brüel/Hans Kragh-Jacobsen)
 "Mens Vi Drømmer" 2:34 (S. Brüel)
 "Krisens Danse Makabre" 2:36 (R. & S. Brüel/C. Flygare)
 "Håbets Gård" 3:47 (R. Brüel/C. Flygare)
 "Rebild 76" 4:37 (R. & S. Brüel/C. Flygare)
 "Frygtens Fugl" 4:09 (S. Bruel/C. Flygare)

Album fra 1977
Rockalbum fra Danmark
Gebhard Moltke-Huitfeldt

Gebhard greve Moltke-Huitfeldt (født 20. februar 1764 i København, død 20. december 1851 på Glorup) var en dansk amtmand, stiftamtmand, godsejer og gehejmekonferensråd.

Karriere 
Han var søn af statsmanden, lensgreve Adam Gottlob Moltke i dennes andet ægteskab, blev student 1780, cand.jur. 1782, kammerherre 1784, assessor i Højesteret 1789, stiftamtmand i Throndhjems Stift og amtmand i Throndhjems Amt 1796-1802, stiftamtmand over Akershus Stift og amtmand over Akershus Amt 1802, Ridder af Dannebrog ("hvid ridder") 1803 og 1807 medlem af den i anledning af krigen nedsatte norske regeringskommission. Da imidlertid Frederik Julius Kaas 1809 blev sendt til Christiania for at iagttage prins Christian August af Augustenborgs færd og overtog Moltkes embeder, blev denne forsat til Fyn som stiftamtmand og amtmand over Odense Amt med gehejmekonferensråds titel, men tog allerede 1814 sin afsked. 1840 udnævntes han til Ridder af Elefanten, og han døde 20. december 1851 efter i flere år at have været næsten blind.

Godsejer 
Moltke købte 1815 Mullerup på Fyn, efter sin moders død 1802 blev han besidder af Stamhuset Moltkenborg (Glorup m.m.) og 1843 af det Huitfeldtske Fideikommis, hvorefter han føjede navnet Huitfeldt til sit eget. Han var en brav og retsindig mand; sine godser styrede han med stor omhu og dygtighed.

Familie 
Han blev gift første gang 9. juli 1787 i Clausholm Slotskapel med Birte Huitfeldt (10. januar 1768 – 1. december 1788), datter af gehejmeråd Matthias Wilhelm Huitfeldt og anden gang 23. september 1791 i Kværndrup Kirke med Bertha Sophie Bille-Brahe (10. maj 1775 – 2. oktober 1833), datter af gehejmeråd Henrik Bille-Brahe. Han var fader til Adam Gottlob Moltke-Huitfeldt og Henrik Moltke.

Han er begravet på Svindinge Kirkegård.

Kilder 
 

Godsejere fra Danmark
Gebhard
Amtmænd fra Danmark
Grever fra Danmark
Højesteretsdommere fra Danmark
Danskere i 1700-tallet
Danskere i 1800-tallet
Stiftamtmænd over Fyens Stift
Riddere af Dannebrog (1671-1808)
Personer fra Fyn
Personer i Dansk Biografisk Leksikon
Kammerherrer fra Danmark
Gehejmekonferensråder fra Danmark
Personer fra København